text: [{"text_idx": "#000000", "text": "Sandoyggin er ein av 11 oyggjum, har eingin rotta er. Ta\u00f0 er okkara a\u0301byrgd at fyribyrgja, at rotta sleppur til Sandoyar."}, {"text_idx": "#000001", "text": "I\u0301 Sandoynni er eitt ri\u0301kt fuglali\u0301v eins og i\u0301 hinum oyggjunum, har eingin rotta er. Kemur rotta til oynna, ver\u00f0ur ta\u00f0 til sto\u0301ran ska\u00f0a fyri fuglali\u0301vi\u00f0. Serliga er ta\u00f0 fuglur, sum rei\u00f0rast i\u0301 holum, i\u00f0 ver\u00f0ur oyddur av rottu, eitt nu\u0301 skra\u0301pur, drunnhvi\u0301ti og lundi."}, {"text_idx": "#000002", "text": "Nu\u0301 tunnilin til Sandoyar er sprongdur i\u0301gj\u00f8gnum, skulu vit ansa enn betur eftir, at vit ikki flyta rottu vi\u00f0 okkum til oynna."}, {"text_idx": "#000003", "text": "Ta\u0301 koyrandi ver\u00f0ur til Sandoyar, fer fer\u00f0slan uttan iva at \u00f8kjast, og ver\u00f0a sannli\u0301kindini fyri, at rotta sleppur til Sandoyar st\u00f8rri. Ta\u00f0 er ti\u0301 sera umra\u0301\u00f0andi, at \u00f8ll, sum senda ella flyta v\u00f8ru til oynna, ansa eftir, at v\u00f8ran er v\u00e6l pakka\u00f0 og heil, so at eingin rotta fylgir vi\u00f0. Eisini er umra\u0301\u00f0andi, at kommunurnar st\u00f8\u00f0ugt skipa fyri yvirv\u00f8ku, fyri at fylgja vi\u00f0, um rotta skuldi veri\u00f0 i\u0301 oynni, og at kommunurnar hava eina tilbu\u0301gving, so t\u00e6r alti\u0301\u00f0 eru til rei\u00f0ar at ty\u0301na rottuna beinan vegin, skuldi hon komi\u00f0 til oynna."}, {"text_idx": "#000004", "text": "Umhv\u00f8rvisstovan samskipar fyribyrging og ty\u0301ning av rottu saman vi\u00f0 kommununum, og veglei\u00f0ir um yvirv\u00f8ku og tilbu\u0301gving."}, {"text_idx": "#000005", "text": "Harafturat er ta\u00f0 umra\u0301\u00f0andi, at \u00f8ll sum bu\u0301gva ella vitja Sandoynna, beinan vegin bo\u00f0a kommununi fra\u0301, um ein hevur s\u00e6\u00f0 rottu."}, {"text_idx": "#000011", "text": "Arbei\u00f0s\u00f8kirMatrikulLand- og sjo\u0301kortLandsfo\u0301lkayvirlit og navnama\u0301lTingly\u0301singElveitingareftirlitArbei\u00f0s\u00f8kirOrkaSko\u0301gr\u00f8ktNa\u0301ttu\u0301ruverndUmhv\u00f8rvisverndNor\u00f0urlendskt samstarvSnarvegirGo\u0301\u00f0kenningar og loyvirKunnger\u00f0artalvaStarvsfo\u0301lkOy\u00f0ubl\u00f8\u00f0Umhv\u00f8rvisstovanUm Umhv\u00f8rvisstovunaStarvsfo\u0301lkSambandPrivatli\u0301vspolitikkur"}, {"text_idx": "#000012", "text": "MatrikulLand- og sjo\u0301kortLandsfo\u0301lkayvirlit og navnama\u0301lTingly\u0301singElveitingareftirlit"}]